
Donam a conèixer la presència de l'alga Caulerpa racemosa (Forsskål) J. 
Agardh a dues localitats de la costa mallorquina. Aquesta espècie fou localitzada 
durant l'estiu de 1998 creixent en ambients ben il-luminats (rizomes morts de 
Posidonia oceanica i roques amb poblaments d'algues fotòfiles). La morfologia 
dels exemplars recol-lectats permeten adscriure'ls al fenotip ecològic (“ecad”) 
tipus de l'espècie. La troballa d'aquesta espècie a Balears no és rara donada la 
ràpida extensió de la seva àrea de distribució a la Mediterrània, i es suma a les 


CAULERPA RACEMOSA (FORSSRÀL) J. AGARDH (CAULERPALES, 
CHLOROPHYTA) IN MALLORCA (WESTERN MEDITERRANEAN). We 
report on the presence of the green alga Caulerpa racemosa (Forsskál) J. 
Agardh in two localities of the island of Mallorca. This species was found in 
summer 1998 thriving in shallow benthic environments (dead seagrass rhizomes 
of Posidonia oceanica and rocky bottoms covered by photophilic algal 
communities). The morphology of the studied specimens corresponds to the 
ecological phenotype (ecad) typus of the species. The presence of Caulerpa 
racemosa in the Balearic islands was not unexpected since this species is 
spreading all over the Mediterranean, and it represents an addition to the 
recently introduced seaweeds of tropical to subtropical origins in the Balearic 
islands. 

La introducció d'espècies marines fenomen ben conegut i documentat (Carlton, 
alienes per causes antropogèniques és un 1989; Boudouresque i Ribera, 1994). Els 

vegetals, en concret, han rebut una atenció 
especial (Ribera i Boudouresque, 1995), i 
Verlaque (1994) en realitza una revisió ex- 
haustiva pel que fa a la Mediterrània. Sovint, 
la introducció d'espècies exòtiques no té una 
repercussió clara sobre el funcionament dels 
ecosistemes però, ocasionalment -com el cas 
ben conegut de Caulerpa taxifolia-, pot mo- 
dificar profundament tant l'estructura com la 
dinàmica dels ecosistemes litorals (Meinesz i 
Hesse, 1991, Verlaque i Fritayre, 1994: 
Villèle i Verlaque, 1995; Francour et al., 
1995). 

Les illes Balears han sofert darrerament 
el flagell d'introduccions d'algues que 
semblen tenir una clara capacitat invasiva. Si 
bé el màxim ressó l'ha protagonitzat Caulerpa 
taxifolia (Vahl) C. Agardh (Pou et al., 1993), 
hi ha altres espècies que en l'actualitat estan 
molt més exteses i que només els estudiosos 
del món de les algues i determinats 
escafandristes i pescadors saben de la seva 
progressió: Acrothamnion preisii (Sonder) 
Wollaston (Ferrer et al., 1994), Asparagopsis 
taxiformis (Delile) Trevisan (Ballesteros i 
Rodriguez-Prieto, 1996), Polysiphonia setacea 
Hollenberg (Ballesteros et al, 1997) i 

Lophocladia lallemandii (Montagne) Schmitz 
(Patzner, 1998). A aquestes introduccions 
recents cal afegir-ne, malauradament, una més, 
que referenciem aquí: Caulerpa racemosa 
(Forsskál) J. Agardh. 


Metodologia 


La població de Caulerpa racemosa que 
és objecte d'aquesta nota fou localitzada a dues 
localitats de la badia de Palma (Mallorca): 
Cala Blava (39? 29,2' N - 2? 44,2' E) pel Sr. 
Marcus Lindemann i Caló de Son Caios (392 
32,2" N - 2? 42,5' E) (Fig. 1), en el marc de les 
campanyes de sensibilització i vigilància de 

Fig. 1. Localització de les dues estacions on s'ha localitzat Caulerpa racemosa a Mallorca. 
Fig. 1. Situation of the two sampling stations where Caulerpa racemosa has been found in Mallorca. 

Caulerpa taxifolia. Els exemplars han estat 
recollectats en immersió i conservats en 
formaldehid al 496 tamponat amb fosfats. Ac- 
tualment estan dipositats a l'herbari del Centre 
d'Estudis Avançats de Blanes (QB-CEAB). 


Resultats 


Les plantes recol-lectades (Fig. 2) són 
de color verd clar i consten d'un estoló 
reptant, de secció cilíndrica de 1,5 a 1,8 mm 
de diàmetre. Aquest estoló està fixat al 
substrat per mitjà d'una sèrie de branques 


rizoidals de fins 1,5 cm de llarg recobertes 


per rizoids. Dels estolons surten també els 
filloids o frondes erectes, distribuïdes espaia- 
dament, les quals mesuren de 1,2 a 3,3 cm de 
llarg. Les frondes consten d'un eix principal 
de secció cil-líndrica d'on surten un nombre 
variable (fins a 25) de petites ramificacions o 
vesícules piriformes situades tot al voltant de 
l'eix o, més rarament, dísticament. Aquestes 
branques piriformes mesuren de 3,3 a 4,4 mm 
de llarg per 1,5 a 2,2 mm de diàmetre màxim 
a la part subapical. 

Les poblacions detectades (estiu 1998) 
ocupaven les clarianes de rizoma mort 
situades dins l'herbei de Posidonia oceanica 


(Cala Blava), i les comunitats d'algues 
fotòfiles superficials (0,1-2 metres de fondària) 
sobre substrat rocós (Caló de Son Caios). La 
mostra que hem utilitzat en aquest estudi 
prové d'aquesta darrera localitat i hem pogut 
identificar una sèrie d'espècies pròpies 
d'aquest ambient a Balears: Halopitys incurvus 
(Hudson) Batters, Flabellia petiolata (Turra) 
Nizamuddin, Halimeda tuna (Elis & 
Solander) Lamouroux, Halopteris scoparia 
(Linné)  Sauvageau, Jania adhaerens 
Lamouroux i Falkenbergia sp. 

A la tardor de 1998 les poblacions del 
Caló de Son Caios havien desaparegut quedant 
només alguns estolons escadussers situats so- 
bre les roques a 15 cm de fondària. 
Sorprenentment, l'agost de 1999, Caulerpa 
racemosa havia sofert una extraordinària 
expansió, ocupant una àrea aproximada de 
30.000 m?, amb un recobriment d'entre un 10 
i un 2099 de la superfície afectada. Les frondes 
de Caulerpa racemosa estaven densament 
disposades, amb un gran desenvolupament 
d'estolons (fins a 5 cm de gruix), i ocupaven 
comunitats d'algues fotòfiles superficials i 
clapes detrítiques dins vairats de Posidonia 


oceanica. 





Fig. 2. Aspecte d'exemplars de Caulerpa racemosa recollits a Caló de Son Caios. 
Fig. 2. Habit of specimens of Caulerpa tacemosa collected in Caló de Son Caios. 

Discussió 


Els exemplars estudiats pertanyen a 
Caulerpa racemosa (Forsskål) J. Agardh. 
Aquesta és una espècie d'una gran variabilitat 
morfològica (Weber van Bosse, 1898; Taylor, 
1960) que s'ha traduit en un elevadíssim 
nombre de varietats i formes descrites. Aixó 
no obstant, almenys algunes d'aquestes 
diferents morfologies semblen estar induides 
per la intensitat de llum (Peterson, 1972; 
Calvert, 1976) i/o diferents temperatures 
(Ohba i Enomoto, 1987), i per tant no tenen 
base genotípica sinó fenotípica. Coppejans i 
Prud'homme van Reine (1991) proposen la 
supressió de les varietats.i formes descrites de 
Caulerpa racemosa i substituir-les per 
fenotips ecològics (“ecads”). Els exemplars 
descrits en aquest estudi pertanyerien a 
P”ecad” tipus de l'espècie, el qual inclou la 
varietat tipus (var. racemosa) i les varietats 
clavifera (Turner) Weber van Bosse (vegeu 
Papenfuss i Egerod, 1957) i macrophysa 
(Kützing) Taylor (vegeu Coppejans i 
Prud'homme van Reine, 1991). Apart de la 


descripció que donem aquí es pot trobar més : 


informació sobre aquest "ecad" a Coppejans i 
Prud'homme van Reine (1991, pl. 698, fig. 
18) i Coppejans (1992, p. 401, fig. 4c, d). 

La pràctica desaparició de Caulerpa 
racemosa durant la tardor de 1998 del Caló 
de Son Caios i la proliferació de l'any 1999 
fan sospitar en un episodi de reproducció 
massiva de la població, donat que aquesta 
espècie, com la resta de Caulerpals, transfor- 
ma tot el seu tallus (llevat de les parets 
externes) en productes sexuals (Meinesz, 
1979). 

Caulerpa racemosa és una espècie de 
distribució circumtropical que ha estat molt 
citada a la Mediterrània, principalment a la 
seva conca oriental: Tunísia (Hamel, 1926), 
Egipte (Aleem, 1948), Síria (Hamel, 1930), 
Líban (Aleem, 1950), Israel (Rayss i 
Edelstein, 1960), Turquia (Huvé, 1957), 
Grécia (Panayotidis i Montesanto, 1994) i 
Sicília. (Alongi ef aL, 1993) A la 
Mediterrània Occidental ha estat recol-lectada 


només en dates recents a les costes de 
Ligúria, Itàlia (Piazzi et al., 1994), i tenim 
coneixement també que molt darrerament ha 
estat recollectada a França (Marseille, 
Villefranche, Menton) (A. Meinesz, com. 
pers.) i a la província de Castelló (Pais 
Valencià) (A. Aranda, com. pers.). 

Per les nombroses senyalitzacions 
recents i per les comunicacions presentades en 
un recent Seminari internacional (Fourth 
International Workshop on Caulerpa taxifolia, 
Lerici, Itàlia, 1-2 febrer 1999) Caulerpa 
racemosa sembla estar en expansió a la 
Mediterrània. El fet que Caulerpa racemosa 
sigui una espècie d'afinitats tropicals com 
també ho són la resta d'algues recentment 
implantades a Balears i que tenen una certa 
capacitat invasora (vegeu introducció), i el fet 
que aquesta tropicalització s'ha observat 
també en d'altres grups (Riera et al., 1995), 
podria interpretar-se com una tendència al 
calentament de la Mediterrània que, tot i 
haver estat detectat (Bethoux er al., 1990, 
Pascual et al., 1995), sembla, de moment, ser 
de l'ordre de les dècimes de grau. 

